Lukuaika noin 3 min

Perustuslaista ei nuoruudessani 1900-luvulla paljoa puhuttu. Muistan oikeustieteellisessä oppineeni, että oikeusriidoissa ei voi viitata perustuslakeihin ja niissä mainittuihin perusoikeuksiin. Perusoikeuksien sisällöstä ja rajoista oli annettu tarkempaa tavanomaista lainsäädäntöä, jota riidoissa tulkittiin varsinaisen perustuslain sijasta. Nyt on koittanut uusi aika ja uusi perustuslaki, joka astui voimaan vuonna 2000. Nykyisin tuomioistuinten on otettava huomioon ratkaisuissaan ensisijaisesti perustuslain säännökset. Sote-uudistuksen valmistelu on osoittanut, että perustuslaki ulottuu syvälle ihmisten arkeen. Havainnosta innostuneena ryhdyin pohtimaan, miten helppoa olisikaan ollut elää nykyisen perustuslain tiukassa ja turvallisessa syleilyssä.